Tézy z programového vyhlásenia vlády SR

Demokratický právny štát:
•	aktívna účasť a súčinnosť všetkých občanov SR,
•	prehĺbenie a rozšírenie možnosti priamej demokracie,
•	decentralizácia kompetencií z orgánov miestnej štátnej správy na územnú samosprávu a pripravovanú regionálnu samosprávu,
•	prehodnotenie súčasnej právnej úpravy vlastníctva štátu a hospodárenia s jeho majetkom.
Verejné financie:
•	zníženie rozsahu a prerozdeľovania finančných prostriedkov prostredníctvom ŠR
•	prikročenie k decentralizácii a demokratizácii štátnych financií s akcentom posilnenia zodpovednosti a postavenia územných samospráv pri poskytovaní služieb občanom so zabezpečením príslušných zdrojov ich financovania,
•	znižovanie nákladov prehodnotením kompetenčného zákona a zmenami orgánov miestnej štátnej správy,
•	prehodnotenie existencie a opodstatnenosti štátnych, neštátnych a verejných fondov,
•	prehodnotenie daňového zaťaženia,
•	postupnou decentralizáciou verejných financií podporiť samosprávu obcí,
•	zefektívnenie správy daní,
•	posilnenie úlohy finančnej polície,
•	v mzdovom ohodnotení zamestnancov ROPO bude vláda vychádzať z motivácie kvalifikovanej odbornej práce.
Doprava:
•	podpora realizácie integrovaných dopravných systémov na regionálnej báze,
•	vytvorenie dopravnej polície.
Poľnohospodárstvo:
•	prevod vlastnícky neidentifikovateľnej pôdy zo správy SPF do správy obcí,
•	zníženie daní z poľnohospodárskej pôdy,
•	bezodplatný prevod vodovodných a kanalizačných systémov obciam a mestám,
•	integrovaná vidiecka politika, opatrenia podporujúce ekonomickú a sociálnu diverzifikáciu na vidieku,
•	Európska charta pre vidiecke oblasti.
Životné prostredie:
•	novelizácia predpisov o priestorovom plánovaní,
•	novelizácia zákona o štátnej správe pre životné prostredie,
•	komplexné dobudovanie Slovenskej inšpekcie životného prostredia.
Regionálny rozvoj a bývanie:
•	také financovanie regionálneho rozvoja, ktoré umožní diferencovaný prístup regiónov k riešeniu svojich rozhodnutí,
•	legislatívne a inštitucionálne upravenie možnosti vplyvu regiónov na budovanie technickej a sociálnej infraštruktúry decentralizáciou kompetencií a finančných zdrojov,
•	príprava komplexnej zmeny územného plánovania a stavebného poriadku, ktorá umožní občanom, obciam a regiónom efektívnejšie spravovať svoje územie.
Sociálna politika:
•	prehodnotenie existujúcej sústavy  štruktúry úradov práce,
•	nová právna úprava právnych vzťahov vo verejnej službe,
•	adresnosť, kontrola a účelnosť vynakladania prostriedkov na podporu jednotlivcov a rodín,
•	prehodnotenie efektívnosti a kvality sociálnych služieb a pôsobnosť orgánov štátnej správy a samosprávy pri poskytovaní pomoci.
Výchova a vzdelanie:
•	prijatie zákona o financovaní, ktorý zabezpečí normatívne prerozdeľovanie prostriedkov na jednotlivé školy,
•	daňové zvýhodňovanie podnikateľskej činnosti stredných a vysokých škôl,
•	presunutie predškolských zariadení a základných škôl do správy miestnych samosprávnych orgánov,
•	vypracovanie analýzy siete stredných škôl, jej racionalizácia a zváženie možnosti presunu vybraných kompetencií na vyššie územné samosprávne celky,
•	v nadväznosti na koncepciu verejnej správy príprava návrhu na vytvorenie oblastných školských úradov,
•	posilnenie postavenia školskej samosprávy v škole a v regióne.
Zdravotníctvo:
•	vytvorenie predpokladov pre ďalší rozvoj a financovanie domácej ošetrovateľskej starostlivosti,
•	presun právomocí  a povinností na nižšie orgány štátnej správy a miestnej samosprávy,
•	prihliadanie na diferencované potreby regiónov, ktoré budú predstavovať relatívne samostatnú jednotku,
•	pri privatizácii zohľadniť záujem zamestnancov a záujem obcí,
•	vytvorenie samostatného fondu na financovanie zvlášť finančne náročnej zdravotnej starostlivosti.
Kultúra:
•	decentralizácia a prenos kompetencií v oblasti kultúry.
Verejná správa:
•	optimálne usporiadanie verejnej správy tak, aby táto zabezpečovala základné potreby pre občana t.j. pokračovanie v decentralizácii pri rešpektovaní princípu subsidiarity,
•	realizovanie decentralizácie kompetencií z orgánov miestnej štátnej správy na územnú samosprávu a pripravovanú regionálnu samosprávu,
•	nadväzne na presun kompetencií riešiť finančnú samostatnosť s cieľom posilniť a stanoviť stabilné finančné zdroje a toky tak, aby bol obmedzený zásah štátu dotačným systémom do finančnej samostatnosti obcí,
•	posúdiť potrebu zmien v zákone o územnom a správnom usporiadaní,
•	presun niektorých správnych agend z PZ do pôsobnosti miestnej štátnej správy,
•	systematické vzdelávanie pre skvalitnenie profesnej úrovne zamestnancov verejnej správy.
Spravodlivosť:
•	sprístupneniu súdnictva budú slúžiť tiež ďalšie etapy postupného prispôsobovania sídiel okresných súdov novozriadeným okresom,
•	zváženie zavedenia inštitúcie obhajcu občianskych práv  (ombudsmana).
Zahraničná politika:
•	splnenie podmienok pre vstup do EÚ, NATO, OBSE, OECD,
•	zintenzívnenie spolupráce s ČR, PR, MR,
•	dôležitou formou rozvoja regionálnych väzieb je cezhraničná spolupráca v rámci euroregiónov a v tomto kontexte pripojenie sa k príslušným medzinárodným dokumentom,
•	národnostná a etnická rôznorodosť je historicky daná a preto sa odsudzujú všetky prejavy etnickej a rasovej neznášanlivosti.